Ribe Stifts Adresseaviser, 1843-10-09
Udenlandske Efterretninger. Grækenland. Revolutionen i Athen er gaaet af uden mindste Blodsudgydelse. Forgjeves havde man i lang Tid søgt ved forskjellige Midler at føre Regeringen tilbage paa en national Vei, og der blev for Fædrelandets Venner ikke andet tilbage, end over hele Landet at ordne en Bevægelse, som uden Excesser kunde fremkalde den almindeligen ønskede Forandring, og denne Bevægelse kom i Athen til Udbrud Natten imellem de 14 og 15. Sept. Kl. 2, efterat Signalet var givet ved flere i Luften affyrede Skud i Gaderne. Paa dette Signal forsamlede alle Tropperne og Jndvaanerne sig, hvorpaa man, med hele Garnisonen i Spidsen, marscherede til Pladsen udenfor Kongens Palads under Raabet: "Konstitutioner leve!" Jnfanteriet, Kavalleriet og Artilleriet opstillede sig nu i Slagorden foran Paladset, og Folke bagved dette, og nu gjenlød uafbrudt det almindelig Raab: "Konstitutionen leve!" De forhadte Ministre bevogtedes i deres Boliger af paalidelige Palikarer, og kunde ikke komme til Kongen. Endeligen viste Kong Otto sig i et Vindue i Kielderetagen, og lovede at tage Folkets og Armeens Ønsker under Overveielse; dog maatte han først raadslaae med sine Ministre, med Statsraadet og de fremmede Gesandter. Men Kommandanten, Oberst Kalergi, erklærede Hs. Maj. at Ministeriet ikke længere blev erkjendt som saadant og at Statsraadet allerede delibererede om de Skridt som Omstændighederne fordrede. En Deputation fra Statsraadet, med dets Præsident Conduriottis i Spidsen, forelagde derpaa Kongen en skrivtlig Forestilling i Nationens Navn. Jmedens nu Hs. Maj. delibe rerede med Statsraadet om denne, kom de fremmede Gesandter enkeltviis til Slottet; men Kommandanten, tillod dem ikke Adgang. De kom nu alle in corpore og i Uniform og forlangte Adgang til Kongen; men Kalergi erklærede, at Jngen kunde erholde denne, da Hs. Maj. konfererede med Statsraadet. Efter til Timers Forløb bragte Deputationen den ubetingede Antagelse af de gjorte Forslag, underskreven af Kongen. De nye Ministre - (Metara Konseilspræsident og Udenrigs-, Londos Krigs-, Canaris Sø-, RhigaPalamidis Jndenrigs-, Mansolas Finants=, Leon Melas Justits- og Schivas Underviisningsvæsens Minister) - begave sig strax til en Konference med Kongen. Nu fik det diplomatiske Korps Adgang, og Kongen traadte ud paa Balkonen, omgiven af dette og de nye Ministre, under Folkets Jubelraad. Fra alle Sider lød: "Leve den konstitutionelle Konge Konstitutionen leve!" Det nye Ministerium traadte strax i Virksomhed. Hele Bevægelsen lededes af Kalergi for de regulære, og Oberst Macryany for de irregulære Tropper. Kl. 3 om Eftermiddagen rykkede Garnisonen, efterat den havde destleret forbi Paladset, ind i Kasernerne, og en Time derefter var Hovedstaden ligesaa rolig som ellers. De som halve Barbarer udskregne Grækere have givet det civiliserede Europa en stor Lære, ikke et Øjeblik blev den offentlige Orden og Sikkerhed forstyrret, intet truende Raab hørtes, selv ikke imod Bairerne; man handlede fast, roligt, besindigt og maadeholdent. Kongen har derpaa ved en Anordning sammenkaldt en almindelig Nationalforsamling, for at raadslaae om den nye Konstitution. D. 15. om Aftenen var Athen illumineret: Alt var roligt; ligesom i Athen saaledes har ogsaa i Nauplia, Missolunghi og Chalkis fundet Bevægelser Sted til Gunst for en Konstitution. Blandt de Forordninger, Kongen har udstedt efter Revolutionen, er en, hvori han meddeler Kalergi og Macryany, der sørgede saa vel for Stadens Rolighed under Revolutionen, sin Taksigelse.